Περιεχόμενα

# Συγκεντρωτικός πίνακας

Καθορίστε τη διάταξη του πίνακα που δημιουργείται από το συγκεντρωτικό πίνακα.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Εισαγωγή - Συγκεντρωτικός πίνακας, στο παράθυρο διαλόγου Επιλογή πηγής επιλέξτε Τρέχουσα επιλογή, ή Ονομασμένη περιοχή από τον αναπτυσσόμενο κατάλογο.

Επιλέξτε Δεδομένα - Συγκεντρωτικός πίνακας, στον διάλογο Επιλογή προέλευσης επιλέξτε Καταχωρημένη προέλευση δεδομένων από το LibreOffice, πατήστε Εντάξει για να δείτε τον διάλογο Επιλογή προέλευσης δεδομένων.

#### Από τη διεπαφή με καρτέλες:

Τοποθετήστε τον δρομέα μέσα στον συγκεντρωτικό πίνακα και επιλέξτε Δεδομένα - Συγκεντρωτικός πίνακας.

#### Από το μενού περιβάλλοντος:

Τοποθετήστε τον δρομέα μέσα στον συγκεντρωτικό πίνακα και επιλέξτε Ιδιότητες.

#### Από τις γραμμές εργαλείων:

Συγκεντρωτικός πίνακας

Συγκεντρωτικός πίνακας

Ο συγκεντρωτικός πίνακας εμφανίζει πεδία δεδομένων ως κουμπιά που μπορείτε να σύρετε και να αποθέσετε για να καθορίσετε τον συγκεντρωτικό πίνακα.

## Διάταξη

Για να καθορίσετε τη διάταξη συγκεντρωτικού πίνακα, σύρτε και αποθέστε τα πλήκτρα του πεδίου δεδομένων στις περιοχές Φίλτρα, πεδία γραμμής, πεδία στήλης και Πεδία δεδομένων. Μπορείτε επίσης να χρησιμοποιήσετε μεταφορά και απόθεση για να αναδιατάξετε τα πεδία δεδομένων σε συγκεντρωτικό πίνακα.

Το LibreOffice προσθέτει αυτόματα μια λεζάντα στα πλήκτρα που σύρονται στην περιοχή Πεδία Δεδομένων. Η λεζάντα περιέχει το όνομα του πεδίου δεδομένων καθώς και τον τύπο που δημιούργησε τα δεδομένα.

Για να αλλάξετε τη συνάρτηση που χρησιμοποιείται από ένα πεδίο δεδομένων, διπλοπατήστε στην περιοχή Πεδία δεδομένωνγια να ανοίξετε το παράθυρο διαλόγου Πεδίο δεδομένων. Μπορείτε επίσης να διπλοπατήσετε σε κουμπιά στις περιοχές Πεδία γραμμών ή Πεδία στηλών.

## Επιλογές

Εμφανίζει ή αποκρύπτει πρόσθετες επιλογές για τον καθορισμό του συγκεντρωτικού πίνακα.

### Παράβλεψη κενών γραμμών

Παραβλέπει τα κενά πεδία στην πηγή δεδομένων.

### Αναγνώριση κατηγοριών

Αναθέτει αυτόματα γραμμές χωρίς ετικέτες στην κατηγορία της παραπάνω γραμμής.

### Εμφάνιση στήλης συνόλων

Υπολογίζει και εμφανίζει το μεγάλο σύνολο του υπολογισμού στηλών.

### Εμφάνιση γραμμής συνόλων

Υπολογίζει και εμφανίζει το μεγάλο σύνολο του υπολογισμού γραμμών.

### Προσθήκη φίλτρου

Προσθέτει ένα κουμπί φίλτρου σε συγκεντρωτικούς πίνακες που βασίζονται σε δεδομένα υπολογιστικού φύλλου.

Ανοίγει το παράθυρο διαλόγου Φίλτρο.

### Ενεργοποίησης εξάσκησης σε λεπτομέρειες

Επιλέξτε αυτό το πεδίο ελέγχου και διπλοπατήστε σε μία ετικέτα αντικειμένου στον πίνακα για να εμφανίσετε ή να αποκρύψετε λεπτομέρειες για το αντικείμενο. Αφαιρέστε το πεδίο ελέγχου και διπλοπατήστε σε ένα κελί του πίνακα για να επεξεργαστείτε τα περιεχόμενά του.

Για να εξετάσετε λεπτομέρειες μέσα σε έναν συγκεντρωτικό πίνακα, κάντε ένα από τα εξής:

- Επιλέξτε μία περιοχή κελιών και επιλέξτε Δεδομένα - Ομαδοποίηση και διάρθρωση - Εμφάνιση λεπτομερειών.

- Διπλοπατήστε σε ένα πεδίο στον πίνακα.

Αν διπλοπατήσετε σε ένα πεδίο που έχει γειτονικά πεδία στο ίδιο επίπεδο, ανοίγει το παράθυρο διαλόγου Εμφάνιση λεπτομερειών:

## Εμφάνιση πλήκτρων ανάπτυξης / σύμπτυξης

Εμφανίζει πλήκτρα περιγράμματος για ανάπτυξη και σύμπτυξη, για να κάνει τον συγκεντρωτικό πίνακα με τη συμπαγή διάταξη πιο εύχρηστο.

## Πηγή και προορισμός

Καθορίστε τις ρυθμίσεις για την εμφάνιση των αποτελεσμάτων του συγκεντρωτικού πίνακα.

### Πηγή

Επιλέγει την περιοχή που περιέχει τα δεδομένα για τον τρέχοντα συγκεντρωτικό πίνακα.

Εύρος με όνομα: επιλέγει το εύρος με όνομα από τον αναπτυσσόμενο κατάλογο.

Επιλογή: επιλέγει την περιοχή που περιέχει τα δεδομένα του συγκεντρωτικού πίνακα.

### Προορισμός

Επιλέξτε την περιοχή όπου επιθυμείτε να εμφανίσετε τα αποτελέσματα του συγκεντρωτικού πίνακα.

Νέο φύλλο: δημιουργεί ένα φύλλο στο έγγραφο για να δεχτεί τον συγκεντρωτικό πίνακα.

Εύρος με όνομα: επιλέγει το εύρος με όνομα από τον αναπτυσσόμενο κατάλογο.

Επιλογή: επιλέγει το επάνω αριστερό κελί του δημιουργημένου συγκεντρωτικού πίνακα.

Εάν η επιλεγμένη περιοχή περιέχει δεδομένα, ο συγκεντρωτικός πίνακας αντικαθιστά τα δεδομένα. Για να αποτρέψετε την απώλεια υπαρχόντων δεδομένων, επιλέξτε Νέο Φύλλο.

### Συρρίκνωση / Επέκταση

Πατήστε στο εικονίδιο Συρρίκνωση για να μειώσετε το παράθυρο διαλόγου στο μέγεθος του πεδίου εισαγωγής. Στη συνέχεια, είναι ευκολότερο να επισημάνετε την απαιτούμενη αναφορά στο φύλλο. Στη συνέχεια, τα εικονίδια μετατρέπονται αυτόματα στο εικονίδιο Επέκταση. Πατήστε σε αυτό για να επαναφέρετε το παράθυρο διαλόγου στο αρχικό του μέγεθος.

Το παράθυρο διαλόγου ελαχιστοποιείται αυτόματα όταν κάνετε κλικ με το ποντίκι μέσα σε ένα φύλλο. Όταν απελευθερώσετε το κουμπί του ποντικιού, το παράθυρο διαλόγου επαναφέρεται και η σειρά αναφοράς που καθορίζεται με το ποντίκι τονίζεται στο έγγραφο από ένα μπλε πλαίσιο.

Σμίκρυνση

Επέκταση

Σχετικά θέματα

Πλήκτρα συντόμευσης συγκεντρωτικού πίνακα